Trostianetseko gudua

Trostianetseko gudua borroka militar bat izan zen, Errusiaren 2022ko Ukrainako inbasioaren testuinguruan emandakoa. Trostianets hiria, Sumy Oblastean kokaturikoa, Ukrainan, Errusiako indarrek eraso zuten otsailaren 24an, inbasioaren lehen egunean, Ukraina ipar-ekialdeko erasoaldiaren zati gisa.

 Gudua 

 Lehen fasea: errusiar bereganatzea (martxoak 1–martxoak 26) 
Borroken ostean, Errusiako indarrek hiria bereganatu zuten 2022ko martxoaren 1ean.Errusiaren egoitza militarra herriko tren-geltoki nagusian ezarri zen. Martxoaren erdialdean, errusiar tropa batzuk Errusiak-lagundutako indar separatistekin ordezkatu zituzten.

Gutxi gorabehera 800 errusiar soldaduk okupatu zuten hiria. Okupazioan zehar, Ukrainako Poliziak hirian inkogniton mantendu ziren, tokian tokiko zibilei eta indar partisanoak lagunduz. Ukrainako Indarrek hiriaren hegoaldeko zubi bat suntsitu zuten, Errusiaren aurrerapena Ukrainaren sakonerantz gelditzeko. Herri-alkatea, Jurii Bova, inguruko herrietan ezkutatu zen; hala, herrian ez geratzeko erabakiagatik kritika batzuk jaso zituen. Edonola ere, Ukrainako erresistentzia koordinatzen jarraitu zuen; besteak beste, Errusiaren posizioak bonbardatuz. Errusiako tropek eginiko zibilen exekuzioen informazioa ezberdinak martxoaren hasieran hasi ziren.

 Bigarren fasea: ukrainar kontraeraso eta garaitzea (martxoak 26–egun) 

Martxoaren 23an hasitako Ukrainaren kontraeraso batek hiria ukrainarren esku berrerortzea eragin zuen, martxoaren 26rako. Borroketan herriko ospitalea bonbardatu zuten; bizilagunen arabera, errusiar indarrek. Hiriaren kanpoaldean borroka eta bonbardaketen ondoren, errusiar tropak gauean zehar erretiratu ziren, Ukrainako Indarrak iritsi baino lehen. AFPren txosten batek "dozena bat" tanke eta ibilgailu blindatu suntsitu edo kaltetu zirela adierazi zuen. New York Times egunkariak, bestalde, jakinarazi zuen janaria urritzear zegoela Ukrainak hiria berreskuratu zuenerako.

Borrokak eten ondoren, Dmytro Zhyvytsky-k, Oblasteko Gobernadoreak, adierazi zuen hiriaren zati batzuk minatuta jarraitzen zutela eta laguntza humanitarioaren sarrera antolatzen ari zirela. Bova alkateak adierazi zuenez, gutxienez 50 zibil hil ziren hiri-okupazioan zehar. 

Hiria okupatu ondoren, zazpi zibil hil eta, gutxienez, beste bi zauritu ziren, soldadu errusiarrek hiri osoan jarritako tranpa minadunen ondorioz.

 Erreferentziak 

 Kanpo estekak 

Kategoria:2022ko Ukrainako inbasioko guduak